Kommissionen kom omtrent samtidig frem med et udkast. Det blev sendt til Christian Colbjørnsen, der stod bag reskriptet af 1790. Colbjørnsen havde ikke før været fortaler for stramning, og hans mening havde hele tiden været, at reskriptet af 1790 måtte være tilstrækkeligt. Men netop på denne tid var der ekstra pres på Colbjørnsen, da kronprinsen af den russiske zar [[Paul 1. af Rusland|Paul 1.]] var blevet bedt om at gribe ind over for de "revolutionære strømninger", der fandtes i Danmark <ref>Edvard Holm – ''Den offentlige mening og statsmagten i den dansk-norske stat i slutningen af det 18de aarhundrede (1784-1799), 1975 (1888), s. 175-176</ref>. Zaren var af sin let opskræmte ambassadør baron Krüdener i Danmark blevet ledt til at tro, at der fandtes [[jakobinerne|jakobiner]]-klubber i København <ref>H. Schwanenflügel – ''Peter Andreas Heiberg'', s. 491-497</ref>. Christian Colbjørnsen havde også selv ændret opfattelse i takt med de mange personlige angreb, han var blevet udsat for. Han gennemlæste udkastet og rettede det til. Det blev med Colbjørnsens anmærkninger vedtaget i statsrådet.<ref>Edvard Holm – ''Den offentlige mening og statsmagten'', note 263, s. 200</ref>. Grundige argumentationer for trykkefriheden som [[Michael Gottlieb Birckner]]s ''[[Om Trykkefriheden og dens Love]]'' ([[1797]]) og Heibergs ''En Draabe i det store Hav af Skrifter om Skrivefrieheden, tilegnet Kommissionen'' (1797, kan læses på [http://da.wikisource.org/wiki/En_Draabe_i_det_store_Hav_af_Skrifter_om_Skrivefrieheden Wikisource.org]) havde talt for døve øren.
Filosofi Historie Foreninger Organisationer